Pirkko Karppi

**Pirkko Kyllikki Karppi** (3. syyskuuta 1926 Helsinki – 22. toukokuuta 1975 Helsinki) oli suomalainen näyttelijä ja lastenkirjailija. Hän esitti valkokankaalla usein piikaa tai palvelijaa, muun muassa Liinaa *[[Siltalan pehtoori (vuoden 1953 elokuva)|Siltalan pehtoorissa]]* (1953) ja Salli-sisäkköä *[[Niskavuoren naiset (vuoden 1958 elokuva)|Niskavuoren naisissa]]* (1958). Karppi näytteli elokuvissa parisenkymmentä sivuosaa vuosina 1945–1968.

Karppi esiintyi teatterissa sekä elokuvissa, molemmissa yhtäjaksoisesti kuolemaansa saakka, ja työskenteli Lastenteatterissa maskeeraajana ja ohjaajana. Käytyään Suomen teatterikoulun hän oli kiinnitettynä Suomen Kansallisteatteriin vuosina 1945–1948. Avioiduttuaan Karppi muutti Jyväskylään ja toimi lausunnanopettajana. Aviomiehen tapaturmaisen kuoleman jälkeen hän palasi kahden lapsensa kanssa Helsinkiin. 1950-luvun puolivälissä Karppi työskenteli Suomen Työväenteatterissa. Hän palasi Kansallisteatteriin vuonna 1963, ja näytteli siellä vuoteen 1969 asti. Merkittäviä näyttämörooleja olivat muun muassa *Anne Frank* ja *[[Tirlittan]]*.

Karppi toimi myös suomentajana ja kirjoitti useita satukirjoja, -kuunnelmia ja -näytelmiä. Hänen kynästään ovat lähtöisin muun muassa satunäytelmät *Isä-Peikko ja Simpukka-ukko* (1952), *Taikamyssyt* (1961) ja *Pieni jättiläinen* (1977).

Valkokankaalla Karppi nähtiin usein palvelijan, keittäjän tai piian rooleissa. Hänen merkittävimpiä osiaan olivat *Siltalan pehtoorin* ja *Niskavuoren naisten* lisäksi mm. kotiapulainen Elli elokuvassa *[[Minäkö isä!]]* (1954) ja Vadenblickien palvelija elokuvassa *[[Tähdet kertovat, komisario Palmu]]* (1962). Viimeiseksi elokuvarooliksi jäi vuoden 1968 *[[Punahilkka (elokuva)|Punahilkka]]* -elokuvan keittäjä.

1960-luvulta alkaen Karppi näytteli myös televisiossa, muun muassa sarjoissa *Pekka Lipposen seikkailut* (1964) ja *Potilas X* (1972). 

## Yksityiselämä
Pirkko Karpin aviopuoliso oli ratsumestari Pentti Oskari Salonen vuosina 1948–1953; avioliitto päättyi Salosen kuolemaan. Heillä oli kaksi lasta.

Karppi kuoli lyhyen sairauden jälkeen 48-vuotiaana.

## Filmografia
**[[Tähtireportterit tulevat]]* (1945) 
**[[Suopursu kukkii]]* (1947) 
**[[Kilroy sen teki]]* (1948) 
**[[Ruusu ja kulkuri]]* (1948) 
**[[Siltalan pehtoori (vuoden 1953 elokuva)|Siltalan pehtoori]]* (1953) 
**[[Alaston malli karkuteillä]]* (1953)
**[[Niskavuoren Aarne]]* (1954) 
**[[Laivan kannella]]* (1954) 
**[[Minäkö isä!]]* (1954) 
**[[Tähtisilmä]]* (1955) 
**[[Säkkijärven polkka (elokuva)|Säkkijärven polkka]]* (1955) 
**[[Minä ja mieheni morsian]]* (1955) 
**[[Isän vanha ja uusi]]* (1955) 
**[[Lain mukaan]]* (1956) 
**[[Silja – nuorena nukkunut]]* (1956)
**[[Muuan sulhasmies]]* (1956) 
**[[Rakas varkaani]]* (1957) 
**[[Niskavuoren naiset (vuoden 1958 elokuva)|Niskavuoren naiset]]* (1958) 
**[[Lasisydän]]* (1959) ... toimittaja
**[[Ihana seikkailu]]* (1962) 
**[[Tähdet kertovat, komisario Palmu]]* (1962) 
**[[Punahilkka (elokuva)|Punahilkka]]* (1968) 
**[[Solveigin laulu (televisioelokuva)|Solveigin laulu]]* (1974)

## Kirjallista tuotantoa
* *Kaksi tyhmää hiirtä*; kuv. Lauri Manninen. WSOY 1955
* *Pieni enkeli Piikkopaita*; kuv. Martti Mykkänen. WSOY 1956
* *Satu Sebastian-vuohesta*; samannimisen kansansadun mukaan sovittanut Pirkko Karppi. Kouluradion kuulokuvia, Yleisradio 1958
* *Jättiläinen ja paimenpilli*; kuv. Maarit Ylinen. WSOY 1959
* *Minä olen Make*. Otava 1965

## Lähteet
*